CELEX: C2005/057/17
Language: et
Date: 2005-03-05 00:00:00
Title: Euroopa Kohtu (neljas koda) 20. jaanuari 2005. aasta otsus kohtuasjas C-300/03 (Hessisches Finanzgericht'i, Kassel, eelotsusetaotlus): Honeywell Aerospace GmbH versus Hauptzollamt Gießen (Ühenduse transiit — Eeskirjade rikkumise või eiramise puhul tekkiv tollivõlg — Vastutavale printsipaalile rikkumise või eiramise kohta puudutavate tõendite esitamise tähtaja teatamata jätmise tagajärjed)

5.3.2005   
            
            
               ET
            
            
               Euroopa Liidu Teataja
            
            
               C 57/9
            
         
      EUROOPA KOHTU
   
   (neljas koda)
   20. jaanuari 2005. aasta otsus
   kohtuasjas C-300/03 (Hessisches Finanzgericht'i, Kassel, eelotsusetaotlus): Honeywell Aerospace GmbH versus Hauptzollamt Gießen (1)
   
   (Ühenduse transiit - Eeskirjade rikkumise või eiramise puhul tekkiv tollivõlg - Vastutavale printsipaalile rikkumise või eiramise kohta puudutavate tõendite esitamise tähtaja teatamata jätmise tagajärjed)
   (2005/C 57/17)
   Kohtumenetluse keel: saksa
   Kohtuasjas C-300/03, mille esemeks on Euroopa Kohtule EÜ artikli 234 alusel Hessisches Finanzgericht'i, Kassel (Saksamaa), 25. aprilli 2003. aasta otsusega esitatud eelotsusetaotlus nimetatud kohtus pooleliolevas asjas järgmiste poolte vahel: Honeywell Aerospace GmbH ja Hauptzollamt Gießen, tegi Euroopa Kohus (neljas koda), koosseisus: koja esimees K. Lenaerts ning kohtunikud J. N. Cunha Rodrigues (ettekandja) ja K. Schiemann; kohtujurist D. Ruiz-Jarabo Colomer, kohtusekretär R. Grass, 20. jaanuari 2005. aasta otsuse, mille resolutiivosa on järgmine:
   Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik artikli 203 lõike 1 ja komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele nr 2913/92 artikli 379 sätteid kogumis peab tõlgendama viisil, mille kohaselt tekib tollivõlg juhul, kui ühenduse välistransiidiprotseduurile suunatud kaubasaadetist ei esitata sihttolliasutusele, kuid liikmesriik, kus asub lähtetolliasutus, võib võlga sisse nõuda vaid siis, kui vastutavale printsipaalile on teatud, et tal on kolm kuud aega nõutud tõendite esitamiseks ning tõendeid nimetatud tähtajaks esitatud pole.
   
      (1)   ELT C 226, 20.9.2003.